Държавен вестник, бр. 68, 2015 г., стр. 35

БРОЙ  68	
Д Ъ Р Ж А В Е Н  В Е С Т Н И К 	
СТР.  35  
6. След получаване на отговор от уведомената 
страна, в който тя посочва желанието си да се 
включи в консултации, страната по произход, 
ако все още не го е направила, предоставя на 
уведомената страна:
(а) съответната информация относно графика 
за извършване на анализ, включително указание 
за графика за предоставяне на мнения;
(б) съответната информация относно дей­
ностите с опасни вещества и трансграничните 
въздействия в случай на възникване на про­
мишлена авария;
(в) възможност за участие в оценяването на 
информацията или доклад, показващ възмож­
ните трансгранични въздействия.
7. Засегнатата страна, при поискване от 
страната по произход, предоставя на послед­
ната достъпна информация относно територия 
под юрисдикцията на засегната страна, която 
е възможно да бъде засегната, когато такава 
информация е необходима за разработването 
на оценката, анализа и мерките. Информацията 
се предоставя своевременно и по най-удобния 
начин чрез съвместен орган, когато същест­
вува такъв.
8. Страната по произход предоставя пряко 
на засегнатата страна, както е подходящо или 
чрез съвместен орган, когато съществува такъв, 
документацията от анализа и оценката, описани 
в Приложение V, параграфи 1 и 2.
9. Заинтересованите страни информират 
обществеността, за която обосновано се счита, 
че е възможно да бъде засегната от дейности-
те с опасни вещества, и организират разпро­
страняването на документацията от анализа 
и оценката до обществеността и органите в 
съответните територии. Страните осигуряват 
възможност на обществеността за изказване на 
мнения или възражения относно дейностите с 
опасни вещества и организират предоставянето 
на становищата в разумен срок на компетент­
ния орган на страната по произход директно 
на този компетентен орган или когато това е 
подходящо, чрез страната по произход.
10. След оформяне на документацията от 
анализа и оценката страната по произход 
започва без необосновано забавяне консулта­
ции със засегнатата страна относно, inter alia, 
трансграничните въздействия от дейностите с 
опасни вещества в случай на възникване на 
промишлена авария и относно мерките за огра­
ничаване или отстраняване на въздействията. 
Тези консултации могат да бъдат свързани със:
(а) алтернативите на дейностите с опасни 
вещества, включително „нулева“ алтернатива и 
възможните мерки за ограничаване на транс-
граничните въздействия за сметка на страната 
по произход;
(б) други възможни форми на взаимопо­
мощ с цел намаляване на трансграничните 
въздействия;
(в) други подходящи мерки.
При започването на такива консултации 
заинтересованите страни се споразумяват 
относно продължителността на консултаци­
ите. Всяка такава консултация може да бъде 
извършена чрез съответния съвместен орган, 
ако съществува такъв.
11. Заинтересованите страни гарантират, че 
е обърнато необходимото внимание на анализа 
и оценката, както и на мненията, получени по 
реда на параграф 9 от това приложение, и на 
резултата от консултациите по реда на пара­
граф 10 от настоящото приложение.
12. Страната по произход уведомява засег­
натата страна относно всяко решение за дей­
ността с опасни вещества заедно с мотивите и 
съображенията, на които то е основано.
13. Ако дадена заинтересована страна по­
лучи допълнителна и адекватна информация 
относно трансграничните въздействия на дей­
ностите с опасни вещества, която не е била на 
разположение към момента на провеждане на 
консултациите във връзка с тази дейност, тя 
незабавно уведомява другата заинтересована 
страна или страни. Ако някоя от заинтересо­
ваните страни изрази желание, се провеждат 
нови консултации.
ПРИЛОЖЕНИЕ IV
ПРЕВАНТИВНИ МЕРКИ ПО СМИСЪЛА
НА ЧЛЕН 6
В зависимост от националните закони и 
практики страните, компетентните органи и 
операторите, поотделно или с общи усилия, 
могат да прилагат следните мерки:
1. Установяване на общи или специфични 
цели за безопасност;
2. Приемане на законодателни разпоредби 
или насоки относно мерките и стандартите за 
безопасност;
3. Идентифициране на онези дейности с 
опасни вещества, изискващи специални мерки 
за предотвратяване, които могат да включват 
системи за лицензиране или разрешителни 
режими;
4. Оценка на анализите на риска или про­
учванията, свързани с безопасността, при дей­
ностите с опасни вещества и план за действие 
за прилагане на необходимите мерки;
5. Обезпечаване на компетентните органи 
с информацията, необходима за оценяване на 
риска;
6. Прилагане на най-подходящите технологии 
с цел предотвратяване на промишлени аварии 
и защита на човешкото здраве и опазване на 
околната среда;
7. Осигуряване на подходящо образование и 
обучение на всички лица, извършващи дейности 
с опасни вещества в предприятието, както при 
обичайни, така и при аварийни условия с цел 
предотвратяване на промишлени аварии;
8. Създаване на вътрешни управленски 
структури и практики, разработени с цел ефек­
тивно прилагане и поддържане на нормите за 
безопасност;
9. Мониторинг и одитиране на дейностите с 
опасни вещества и извършване на инспекции.